સુરેશભાઈના જણાવ્યા અનુસાર, તેમની દીકરી ક્રિષ્નાએ તેમને કહ્યું હતું કે, “પપ્પા અમારે ત્યાં તક્ષશીલા બિલ્ડિંગમાં આગ લાગી છે અને પપ્પા સૌથી પહેલા અમારો દાદરો જ બળીને ખાખ થઈ ગયો છે, કારણ કે અમારો દાદર લાકડાનો હતો… પપ્પા બધા છોકરાઓ બારીમાંથી કૂદીને નીચે જવાની કોશિશ કરી રહ્યા છે, હું પણ બારીમાંથી કુદવા જાઉં છું, જીવ બચાવવાની કોશિશ કરીશ પપ્પા…” પોતાની દીકરીની મદદ માટે સુરેશભાઈ કઈં કહે એ પહેલા તો ફોન કટ થઈ ગયો.